Tangazo la Serikali Na …… la Tarehe…………………..

**SHERIA YA SERIKALI ZA MITAA (MAMLAKA ZA MIJI), SURA YA 288**

**SHERIA NDOGO**

*Zimetungwa chini ya kifungu cha 89*

**SHERIA NDOGO ZA (AFYA NA USIMAMIZI WA MAZINGIRA) ZA HALMASHAURI YA JIJI LA MWANZA ZA MWAKA 2024.**

**SEHEMU YA KWANZA**

**UTANGULIZI**

|  |  |  |  |
| --- | --- | --- | --- |
| JINA | NA |  | MAELEZO |
| Jina na tarehe ya kuanza kutumika | 1. |  | Sheria Ndogo hizi zitaitwa Sheria Ndogo za (Afya na Usimamizi wa Mazingira) za Halmashauri ya Jiji la Mwanza za Mwaka 2024 na zitaanza kutumika baada ya kutangazwa katika Gazeti la Serikali. |
| Matumizi | 2. |  | Sheria Ndogo hizi zitatumika katika maeneo yote ya Halmashauri ya Jiji la Mwanza. |
| Tafsiri | 3. |  | Katika Sheria Ndogo hizi isipokuwa pale itakapoelekezwa vinginevyo: -  “Ada” maana yake ni malipo yanayotozwa na Halmashauri kwa ajili ya huduma ya uzoaji taka na huduma za usafi.  “Adha” maana yake ni hali yoyote mbaya yenye kuleta madhara na karaa juu ya afya ya watu kwa ujumla.  **“***Afisa Mwidhiniwa***”** maana yake ni Afisa yeyote wa Halmashauri atakayeteuliwa kusimamia utekelezaji wa Sheria Ndogo hizi.  “Afya” maana yake ni hali timilifu ya kimwili, kiakili na kijamii na wals sio tu kutokuwa na ugonjwa au ulemavu;  “Afisa bustani” ni Afisa aliyepewa dhamana ya kusimamia bustani maeneo ya wazi, mizunguko ya barabara (round abouts) na maua yaliyo kati na kando ya barabara katika Halmashauri;  “Afya ya Mazingira” maana yake ni sayansi ya afya ya umma inayoangalia mahusiano na kuboresha afya na utimilifu wa afya yake na kuwezesha jamii kuishi katika Mazingira salama;  “Afisa afya ya Mazingira” maana yake ni afisa ambaye anashughulikia afya ya Mazingira.  “Afisa Misitu” Afisa yeyote aliyepewa dhamana ya kusimamia Misitu, Miti, Bustani za Miti na Maua, na maeneo ya wazi katika Halmashauri.  “Ardhi Tengwa” maana yake ni sehemu ya ardhi ambayo imetengwa maalum kwa ajaili ya hifadhi ya Mazingira.  “Baraza” maana yake ni baraza la taifa na usimamizi wa Mazingira lililoundwa kwa mujibu wa kifungu cha 16(1) cha Sheria ya Usimamizi wa Mazingira Sura 191.  “Bioanuwai” maana yake ni tofauti kati ya viumbe hai kutoka vyanzo vyote ikiwa ni pamoja na mifumoikolojia ya nchi kavu, mifumoikolojia ya majini na ikolojoa changamani ambayo ni sehemu ya mifumoikolojia hiyo  “Chanzo cha maji” maana yake ni mahali popote ambapo maji yanapatikana katika uhalisia wake na panaweza kuwekwa miundombinu ya maji kwa ajili ya matumizi ya binadamu na viumbe hai wengine;  “Choo cha kuvuta” maana yake ni choo ambacho kimejengwa na kuunganishwa na maji na kuwa na kifaa kinachoweza kusukuma maji kwa ajili ya kuondoa uchafu hadi mahali palipoandaliwa;    “Choo bora” maana yake ni choo chochote cha maji chenye sakafu inayosafishika, banda imara la kudumu, limeezekwa, lina mlango imara, bomba la kutolea hewa chafu na lenye mfuniko kwenye tundu la choo na shimo salama na safi kwa ajili ya kutupa kinyesi na mkojo wa binadamu, lililojengwa kwa vifaa vya kudumu.  “Choo cha Umma” maana yake ni choo kilichojengwa na Halmashauri au wakala wake au mtu binafsi au kampuni kwa matumizi ya umma na kuthibitishwa na Halmashauri pamoja na baraza la afya la mazingira  “Chakula” maana yake ni kitu chochote kinacholiwa au kunywewa na binadamu isipokuwa madawa, hii ni pamoja na: -  (a) kitu chochote kinachotumika katika matengenezo ya chakula;  (b) kitu chochote kinachoongeza ladha ya chakula;  (c) kitu chochote kinachobadili rangi ya chakula (binzari na vingine vinavyofanana na hivi);  “*Elimu ya Mazingira”* mana yake ni elimu itakayohusu mchakato wa kutambua sifa na kufanunua dhana ya Mazingira ili kuboresha taaluma na mtizamo muhimu kwa ajili ya kuelewa na kukubali uhusiano kati ya binadamu na utamaduni na hali hai inayomzunguka  **“***Eneo la Hifadhi***”** maana yake ni maeneo ya milima, mbuga za wanyama, maeneo ya vyanzo vya maji, hifadhi ya misitu na maeneo mengine ambayo yatatangazwa na Halmashauri kuwa ni maeneo ya hifadhi.  “Eneo la wazi” maana yake ni eneo lililo chini ya Halmashauri ambalo limekatazwa kufanyia shughuli ambayo haihusiani na matumizi yaliyokusudiwa;  “Halmashauri” maana yake ni Halmashauri ya Jiji la Mwanza  “Hati ya usafi” maana yake ni hati itakayotolewa na Afisa Mwidhiniwa inayothibitisha kukaguliwa kwa maeneo yote yaliyotajwa katika Sheria Ndogo hizi kulingana na Sheria ya Afya ya Jamii ya mwaka 2012 na kanuni zake:  **“***Hifadhi ya Mazingira***”** maana yake ni utunzaji endelevu wa ardhi, mimea, hewa, viumbe hai na visivyo hai na vyanzo vya maji vinavyozingatia masharti na maelekezo yatakayotolewa na Afisa Mwidhiniwa chini ya Sheria Ndogo hizi au Sheria nyingine yoyote.  “Jengo la biashara” maana yake ni jengo lolote lililojengwa na kuidhinishwa na Halmashauri kwa ajili ya kufanya shughuli za biashara;  “Kibali” maana yake ni idhini ya maandishi inayotolewa na Halmashauri kwa mujibu wa sheria ndogo hizi.  “Kikundi cha Mazingira” maana yake ni kikundi chochote cha watu kilichosajiliwa kufanya usafi na usimamizi wa mazingira na udhibiti wa uharibifu wa mazingira kwa mujibu wa Sheria Ndogo za (Afya Na Usimamizi wa Mazingira) za Halmashauri ya Jiji la Mwanza wa katika maeneo ya Halmashauri;  “Kikundi cha usafishaji” maana yake ni kikundi chochote cha watu kilichosajiliwa kufanya usafi wa mazingira na hasa za udhibiti wa uharibifu wa mazingira katika maeneo ya Halmashauri  “Kelele” maana yake ni kero isababishwayo na sauti ambayo kwa asili inakataliwa au ile ambayo inaweza kusababisha athari mbaya kwa afya ya binadamu au mazingira, sauti ya aina hii pia inaweza kubainishwa na kamati ya taifa na viwango kwa mujibu wa sheria ya mazingira Na. 20 ya mwaka 2004.  “Kamati ya Mazingira” maana yake ni kamati iliyoundwa kwa mujibu wa Sheria ndogo hizi kusimamia shughuli za usafi wa mazingira;  “Kaya” maana yake ni familia ya watu akiwemo baba, mama, mtoto au watoto na mtu mwingine yeyote anayeishi na familia hiyo, au watu wanaokaa katika nyumba moja au ndani ya chumba kimoja na kuishi kama familia au mtu yeyote anayeishi peke yake katika chumba au nyumba;  “Kero na chukizo” maana yake ni kitu chcote ambacho kipo katika hali yoyote iwe kinatumika, kimewekwa, kimejengwa, au ni kichafu kiasi cha kusababisha hatari kwa viumbe na maisha ya binadamu, harufu mbaya ya kuudhi, kuzaliana kwa wadudu na wanyama hatari kama vile nzi, mende, sisimizi, panya, nyoka, nyuki, kunguni, au viumbe wengine hatari, mlipuko wa magonjwa au kusababisha madhara ya afya kwa binadamu na viumbe;  “Kituo cha taka” maana yake ni eneo maalum lililowekwa na Halmashauri kwa madhumuni ya kuweka taka ngumu kabla ya kusafirishwa hadi kwenye dampo la taka ngumu la Halmashauri;    “Kituo cha maji machafu” maana yake ni sehemu maalumu iliyotengenezwa kwa ajili ya ukaguzi wa mfereji ambao una mfuniko usioruhusu hewa kutoka.    “Kituo cha taka” maana yake kizimba cha taka au chombo maalum cha kuhifadhia taka, kasha (refuse bin container) ambayo imewekwa na Halmashauri kwa madhumuni ya Jamii inayoishi jirani kuweka taka ngumu kabla ya kusafirishwa hadi kwenye jalala la taka ngumu la Halmashauri;    “Kutupa taka ngumu” maana yake ni kukusanya taka zote zinazozalishwa na kaya, kampuni, sehemu ya biashara, ofisi, taasisi, ofisi ya serikali n.k na kuzipeleka hadi kwenye jalala la Halmashauri, jalala kuu kwa madhumuni ya kuzitupa ndani ya jalala kwa mujibu wa kanuni zilizowekwa na Halmashauri;  **“***Kiwanda***”** maana yake ni jengo, majengo au eneo ambapo vitu au bidhaa zinatengenezwa au kuzalishwa.  “Mabwawa ya maji taka” maana yake ni mabwawa yaliyojengwa kwa madhumuni ya kuhifadhi na kutakasa maji taka yanayotokana na kuosha vyombo, kutoka vyooni, kutoka bafuni, kufua nguo, kuosha nywele au shughuli zozote za nyumbani na viwanda;  “Mfumoikolojia” maana yake ni elimu mwendo changamani ya jamii za mimea, wanyama, vijiumbe na Mazingira yao vikiwemo vitu visivyo hai;  “Mifugo” maana yake ng’ombe, punda, nguruwe, mbuzi, kondoo au kuku na wanyama wengine wote wafugwao majumbani;  “Mazalia ya wadudu” maana yake ni mazingira ambayo wadudu huzaliana au kuishi kwa minajili ya kufanya mzunguko wa maisha na baadae huleta madhara kwa binadamu na mazingira wanamoishi.  “Mazao ya misitu” maana yake ni kama ilivyotafsiriwa chini ya kifungu cha 2 cha sheria ya Misitu na ni pamoja na kitu chochote kinachopatikana au kuzalishwa pamoja na miti, mazao yanayoota kupatikana msituni, ambayo ni pamoja na mianzi, magamba, mkaa, kuni, miti, fito, mbao, mbegu za miti, nta, asali, utaa, matunda, upapi, majani ya kulalia wanyama, majani, mizizi, gundi, utomvu, maranda, matete, kamba, makuti, nyuzi za wanyama, mimea (miti) na kitu chochote chenye uhai au kisicho na uhai kitakachotangazwa katika gazeti la Serikali kuwa ni zao la misitu;  “Mazingira” maana yake ni masuala yote yanayohusisha maumbile halisi yanayowazunguka binadamu ikiwa ni pamoja na hewa, ardhi, maji, tabia ya nchi, sauti, mwanga, harufu, hali za kibaiolojia za wanyama na mimea, rasilimali za kitamaduni na masuala ya uchumi jamii za binadamu na inahusisha mazingira asilia na yaliyoundwa na binadamu na jinsi yanavyoingiliana.    “Mfugaji” maana yake ni mtu yeyote anaejishughulisha na ufugaji mifugo katika eneo la Halmashauri.  “Mgahawa wa nje ya jengo” maana yake ni shughuli zote za uuzaji wa chakula na vinywaji zinazofanyika katika sehemu ya nje ya jengo maalum la mgahawa au hoteli  “Misitu” maana yake ni eneo la ardhi ambalo limefunikwa angalau kwa asilimia 10 na miti, uoto wa asili au uliopandwa, au asilimia 50 au zaidi ya vichaka na miti inayoota au ambayo itajumuisha aina yote ya misitu ya hifadhi ambayo itatangazwa chini ya sheria za misitu na mazao yote ya misitu ikijumuisha majani na nyasi ndani ya eneo la Halmashauri.  “Mkaguzi wa Mazingira (Environmental Inspector)” Ni Afisa aliyepewa dhamana ya ukaguzi wa Mazingira kama ilivyoainishwa katika Sheria ya Mazingira.  “Magonjwa ya mlipuko” maana yake ni magonjwa yanayotokea kwa muda mfupi ya kuambukiza na kuenea kwa haraka na kuathiri watu wengi ndani ya muda mfupi yanayoweza kutolewa amri ya tahadhari, kupooza, kipindupindu, kuhara, louse bare typhus, (relapsing) fever, surua na homa ya matumbo;  **“***Maji”* maana yake ni kama ilivyotafsiriwa katika Sheria ya Usimamizi wa Mazingira ya mwaka 2004.  **“***Maji taka***”** maana yake ni kama ilivyotafsiriwa katika Sheria ya usimamizi wa Mazingira ya mwaka 2004.  “Mkurugenzi” maana yake Mkurugenzi wa Halmshauri au Afisa yeyote atakayeteuliwa kutekeleza majukumu ya Mkurugenzi;  Mkazi” maana yake ni mtu yeyote anayeishi katika eneo la Halmashauri na ambaye ana kaya au anaishi katika kaya au taasisi iliyopo katika eneo la Halmashauri;  “Mmiliki” maana yake ni mtu yeyote ambaye ana miliki ardhi, sehemu za starehe, nyumba za kulala wageni, nyumba za kuuzia vyakula, kumbi za starehe, mpangaji, wakala wa mpangishaji wa nyumba au jengo na makazi yoyote ndani ya eneo la Halmashauri;  “Mazalio ya wadudu” maana yake sehemu ambayo wadudu hufanya mazalio au kuishi kwa minajiri ya kufanya mzunguko wa maisha na baadae huleta maadhara kwa binadamu.  “Majitaka” maana yake maji yaliyokwisha tumika au chafuliwa kwa namna yoyote ile ambayo yanajumuisha maji machafu toka chooni, bafuni, jikoni, viwandani, maji yaliyooshewayo vyombo, maji yaliyofuliwa nguo, kuosha nywele, kuoshea vyakula na yaliyopigiwa deki na kutoka kwenye taasisi mbalimbali;  “Mzalishaji wa taka ngumu” maana yake mtu yeyote, kaya taasisi, biashara au kiwanda ambaye katika kutekeleza shughuli zake za kila siku huzalisha taka ngumu.  “Mtandao wa maji taka” maana yake mfumo wa bomba kuu lililojengwa kwa madhumuni ya kupokea na kusafirisha taka miminika toka kwenye mifereji ya maji na kuyapeleka kwenye mabwawa ya maji taka au ziwani.  “Mzalishaji wa maji taka” maana yake mtu, shirika, kiwanda au taasisi ambapo shughuli zake kwa namna yoyote ile huzalisha maji taka;  “Pipa la taka” maana yake chombo chochote kilichokubaliwa na Halmashauri kitumike kama chombo cha kuhifadhia taka ngumu zinazozalishwa majumbani, sehemu za biashara, maofisini, pamoja na chombo maalum kinachobebwa na gari la takataka;    Rasilimali” maana yake ni kitu chochote cha asili au urithi, au hali yoyote katika Halmashauri.  “Rasilimali za Asili” maana yake ni kitu chochote cha asili (Urithi) au hali yoyote ile katika ardhi ya halmashauri chenye manufaa kiuchumi na kijamii;  “Taka” maana yake ni kitu chochote ambacho baada ya kukitumia hakina thamani kwa wakati huo na uwepo wake katika eneo hilo unaweza kusababisha chukizo la kiafya na kuhatarisha afya ya jamii;  “Taka za Viwandani” maana yake ni kama ilivyotafsiriwa na Sheria ya Usimamizi wa Mazingira;  “Tathmini ya athari kwa mazingira na kijamii” maana yake ni uchunguzi wa hatua unaofanywa kubaini iwapo programu, shughuli, au mradi utakuwa na madhara kwenye mazingira.  “Taka ngumu” maana yake kitu chochote ambacho baada ya kukitumia hakina thamani yoyote kwa jamii inayohusika, uwepo wake katika eneo husika unaweza kusababisha machukizo ya kiafya na kuhatarisha afya ya jamii.  “Taka za majumbani” maana yake mabaki ya vyakula, maganda ya matunda, majivu, matambara ya nguo, karatasi za aina mbalimbali, kinyesi cha mifugo, taka za bustani na vitu vingine ambavyo baada ya kuvitumia hutupwa;  ‘‘Taka hatarishi’’ maana yake ni taka iliyotafsiriwa na Sheria ya Usimamizi wa Mazingira ya 2004  “Taka ndogo ndogo” maana yake mabaki ya vocha za simu, chupa za maji, chupa za juisi, maganda ya pipi, chocolate, ice cream, pakiti za sigara, vichungi vya sigara, vizibo vya chupa, maganda ya matunda, miwa, mahindi, machungwa, mananasi, masalia ya magunzi, mbogamboga, magazeti na karatasi za aina mbalimbali, na vitu vingine ambavyo baada ya kuvitumia hutupwa;  “Taka za biashara” maana yake ni aina yoyote ya taka ambazo hupatikana au hutokana na shughuli mbalimbali za kibiashara;  “Taka hatari” maana yake aina yoyote ya taka ambayo kwa njia fulani hubaki kwenye mazingira na hatimaye inaweza kusababisha madhara kwa afya ya jamii ikiwa ni pamoja na taka zitokanazo na shughuli za hospitali, shughuli za mionzi “X –ray, films, radio active materials”, vitu vyenye ncha kali kama sindano, chupa au taka zitokanazo na shughuli za uzalishaji viwandani kama vile (dry batteries), mecury, madawa mbalimbali, mabaki ya vyuma, kemikali, gesi mbalimbali;  “Taka miminika” maana yake maji yaliyokwisha tumika au chafuliwa kwa namna yoyote ile ambayo yanajumuisha maji machafu toka chooni, bafuni, jikoni, viwandani, maji yaliyooshea vyombo, maji yaliyofulia nguo, kuosha nywele, kuoshea vyakula na yaliyopigiwa deki;  “Ufugaji wa afya” maana yake ni ufugaji ndani ya eneo lililoruhusiwa na si nje ya banda au jengo;  “Uchunguzi wa afya” maana yake ni hali ya mtu kupima afya yake kwa kuchukuliwa vipimo vya ndani na nje ya mwili ili kubaini kuwepo kwa vijidudu vya Magonjwa vinavyoweza kuleta maambukizi;  “Ugonjwa wa kuambukizwa” maana yake ugonjwa wowote uambukizwao toka kwa mtu na mtu au mtu kwa mnyama, mtu kwa mdudu mfano kifua kikuu, brucellosis, kimeta, safura, surua, kipindupindu au uti wa mgongo n.k.  “Uchafu Hatari” maana yake ni kama ilivyotafsiriwa katika Sheria ya Mazingira; “Uchunguzi wa Afya” maana yake ni hali ya mtu kupima afya yake kwa kuchukuliwa vipimo vya ndani na nje ya mwili ili kubaini kuwepo kwa vijidudu vya magonjwa vinavyoweza kuleta maambukizi;  “Ufugaji Endelevu” maana yake ufugaji unaofuata taratibu kwa mujibu wa sheria ya mifugo.  “Ufugaji wa ndani” maana yake ni ufugaji wa mifugo ndani ya nyumba, banda au zizi ndani ya eneo lililoruhusiwa na Halmashauri;  “Ugonjwa wa kuambukiza” maana yake ni ugojwa wowote uambukizao kutoka kwa mtu na mtu au mtu kwa mnyama, mtu kwa mdudu mfano kifua kikuu, kimeta, safura, surua, kipindupindu, uti wa mgongo n.k    “Vitu hatari” maana yake ni vitu vyote vilivyotafsiriwa katika Sheria ya Usimamizi wa Mazingira, ni pamoja na kemikali yoyote, taka gesi, madawa, vidonge, mimea, wanyama au viumbe au visivoonekana na ambavyo ni hatari kwa afya ya binadamu, maisha au Mazingira;  “Wakala” maana yake ni mtu binafsi au kikundi cha watu, kampuni, taasisi au shirika aliyeteuliwa kusimamia utekelezaji wa Sheria Ndogo hizi;  “Wasaidizi wa Kutunza Mazingira (Street Environmental Volunteer)” maana yake ni pamoja na Askari JKT, askari wa jeshi la akiba (mgambo), Watu binafsi ambao wameteuliwa kusimamia shughuli za usafi na utunzaji wa mazingira kwa mujibu wa Sheria ndogo hizi;  **SEHEMU YA PILI**  **WAJIBU WA HALMASHAURI KATIKA USIMAMIZI WA AFYA NA USAFI WA MAZINGIRA.** |
| Wajibu wa Halmashauri | 4. | 1. | Halmashauri itakuwa na uwezo wa;   1. Kusimamia utekelezaji wa shughuli za usafi wa afya na mazingira, 2. Kutoa elimu kwa wananchi juu ya umuhimu wa kufuata kanuni za afya, usafi na kutunza mazingira 3. Kuteua mtu yeyote, wakala, kikundi au Taasisi kutekeleza shughuli za usimamizi wa afya, usafi na mazingira kwa niaba ya Halmashauri kwa mujibu wa Sheria Ndogo hizi 4. Kufanya ukaguzi ili kubaini endapo kanuni za afya, usafi na utunzaji wa mazingira zinazingatiwa ndani ya eneo la Halmashauri 5. Kumchukulia hatua za kisheria mtu yeyote anayekiuka Sheria Ndogo hizi au sheria nyingine inayohusiana na afya, usafi na usimamizi wa mazingira zilizotungwa na Bunge. 6. Kutunga kanuni, miongozo au kutoa maelekezo yatakayosaidia kulinda Afya, usafi na Usimamizi wa Mazingira ndani ya eneo la Halmashauri. 7. Kuingia mkataba na mtu yeyote, taasisi au kampuni kutelekeza shughuli za usimamizi wa afya, usafi na mazingira kwa niaba ya Halmshauri katika eneo au maeneo ya ndani ya Halmashauri. |
|  |  |  | **SEHEMU YA TATU** |
|  |  |  | **USAFI WA MAZINGIRA** |
| Wajibu wa kufanya usafi wa mazingira | 5. |  | Itakuwa ni wajibu wa kila mtu, taasisi, au asasi yoyote kufanya usafi na kutunza mazingira na kuhakikisha kwamba: -   1. Majani yanayozunguka jengo lake au makazi yanakatwa au kupaliliwa katika eneo lote hadi mwanzo wa mipaka ya barabara ya mbele ya nyumba yake au eneo lake; 2. Taka ngumu zote zinakusanywa, kuhifadhiwa na kupelekwa katika eneo lililopangwa na Halmashauri; 3. Majitaka yanaelekezwa ndani ya mfumo wa majitaka (sewerage systeam). 4. Ataboresha kwa kupaka rangi jengo lake kila inapochakaa; 5. Atakuwa na choo kilicho bora na kisafi wakati wote. 6. Anashiriki siku ya usafi ya Jumamosi ya kila mwisho wa mwezi; 7. Ataondoa uchafu ikiwemo mchanga, majani, nyasi au vitu vingine vinavyofanana na hivyo katika mifereji ya maji ya mvua inayomzunguka au kupita kando ya nyumba yake au eneo la biashara yake, kiwanja chake na kuhakikisha mifereji hiyo inakuwa safi wakati wote; 8. Ataweka taa yenye mwanga nje ya jengo analoishi au analolitumia kwa shughuli yoyote na atatakiwa kuiwasha wakati wa usiku; 9. Kuhakikisha kuwa hakuna mkusanyiko wa maji, maji machafu, takataka au kitu chochote cha majimaji au kigumu ambacho kinaweza kuathiri upitishaji wa maji ya mvua na hivyo kuruhusu kuwepo kwa mazalia ya mbu au wadudu wengine wenye madhara kwa afya ya binadamu, na Mazingira kwa ujumla. |
| Siku ya usafi wa mazingira | 6. | 1. | Kila jumamosi ya mwisho wa mwezi itakuwa ni siku maalum kwa ajil ya usafi wa Mazingira ambapo watu wote watashiriki katika kufanya usafi wa maeneo ya umma na makazi |
|  |  | 2. | Siku hii inaweza kutumika kama siku maalum ya kutoa elimu ya usafi wa Mazingira kwa Umma na kutoa tuzo kwa mtu yeyote, taasisi au asasi ambayo imeshiriki vyema katika usafi na utunzaji wa mazingira |
|  |  | 3. | Bila kuathiri masharti ya kifungu kidogo (1) hapo juu, kila mtu ataendelea kutekeleza wajibu wa kufanya usafi wa kila siku katika eneo lake. |
| Wajibu wa kujenga na kutumia vyoo | 7 | 1.  2. | Ni wajibu wa kila mmiliki wa nyumba au mpangaji kuhakikisha kwamba nyumba yake ina choo safi, imara kwa matumizi ya wakazi wa nyumba hiyo.  Kuweka sehemu maalum ya kunawia mikono ikiwa na maji safi na sabuni maalum ya kimiminika. |
| Umbali wa kujenga choo |  |  | Choo kinatakiwa kijengwe umbali wa mita sitini (60) kutoka chanzo chochote cha maji kinachotumika kwa matumizi ya Nyumbani. |
| Vyoo vya umma | 8 | 1.  2. | Halmashauri inaweza kujenga choo cha umma au kumruhusu mtu binafsi, vikundi vya watu au taasisi kujenga vyoo vya umma (Public toilet) katika maeneo ambayo Halmashauri itaona inafaa.  Vyoo vitakavyojengwa kwa mujibu wa Sheria Ndogo hizi vitatakiwa viwe vya kudumu na: -   1. Matundu yasiyopungua mawili ikiwa ni matundu mawili (2) kwa wanawake na mawili (2) kwa wanaume. 2. Mfumo madhubuti wa maji na uwepo wa maji ya kutosha yaliyo safi na salama, 3. Kuwepo na chombo cha kuhifadhia maji ya akiba 4. Kuwepo kwa bafu ya wanaume na wanawake 5. Kuwepo na chumba maalumu cha kuvutia sigara 6. Kuwepo na sehemu ya haja ndogo kwa wanaume 7. Kuwepo na chombo maalumu chenye mfuniko cha kuhifadhia taka zisizoweza kusukumwa na maji. |
| Vyoo vya muda katika mikusanyiko | 9. |  | Ni wajibu wa mtu yeyote, kikundi au taasisi yenye lengo la kukusanya watu kwa madhumuni ya mkutano, sherehe au mkusanyiko wowote kuweka au kujenga vyoo vya muda endapo eneo hilo hakuna choo cha kudumu na atatakiwa kuomba idhini kutoka Halmashauri |
| Vyoo katika majengo ya biashara | 10. |  | Kila mmiliki wa jengo la biashara atatakiwa kujenga vyoo vyenye viwango vinavyokubalika chini ya Sheria Ndogo hizi kwa ajili ya matumizi ya wateja wake kwa kuzingatia jinsi zote |
| Ilani ya kujenga au kurekebisha choo | 11. |  | Endapo katika ukaguzi wa afya itagundulika kuwa nyumba yoyote haina choo au choo kilichopo kimejaa au hakifai kwa matumizi ya binadamu, Afisa Mwidhiniwa atatoa ilani kwa mmiliki wa nyumba au mpangaji akiainisha masharti ya kurekebisha hali hiyo. |
| Kufungwa kwa jengo | 12. |  | Bila kuathiri masharti ya kifungu cha (11) Halmashauri inaweza kuamuru nyumba au jengo hilo lisitumike kwa shughuli za makazi au biashara hadi hapo hali hiyo itakapokuwa imerekebishwa. |
|  |  |  | **SEHEMU YA NNE**  **ADA YA UZOAJI WA TAKA** |
| Ada | 13. |  | Halmashauri itatoza ada ya taka katika kufanikisha utekelezaji wa usimamizi wa Mazingira kama ilivyoainishwa kwenye Jedwali la kwanza la Sheria Ndogo hizi. |
| Uteuzi wa wakala | 14. |  | Halmashauri ina mamlaka ya kuteua wakala kukusanya ada kwa mujibu wa Sheria Ndogo hii. |
| Wajibu wa wakala | 15. |  | Wakala aliyeteuliwa chini ya kifungu cha 14 cha Sheria Ndogo hii atakuwa na wajibu wa: -   1. Kukusanya Ada kwa niaba ya Halmashauri katika eneo alilopangiwa na kwa kiwango kilichoidhinishwa chini ya Sheria Ndogo hizi. 2. Wakala atakusanya ada kwa kutumia mfumo wa kielektroniki na kuwasilisha makusanyo yote kwa kuzingatia masharti ya mkataba wa uwakala alioingia na Halmashauri 3. Atekeleze yote yaliyomo kwenye mkataba. |
| Kutolipa ada ya uzoaji taka |  | 1  2 | Itakuwa ni kosa la jina kwa taasisi au kaya au viwanda, jengo la biashara au asasi kukaidi kulipa ushuru wa uzoaji taka  Bila kuathiri kifungu kidogo (1) mhusika aliyekaidi kulipa ushuru huo wa taka atapatiwa ilani ya siku 7 yenye kumtaka alipe deni na adhabu ya malimbikizo isiyozidi 50% ya deni ya deni lake. |
|  |  |  |  |
|  |  |  | **SEHEMU YA TANO**  **USIMAMIZI WA TAKA** |
| Usimamizi wa Taka | 16. |  | Halmashauri itaweka utaratibu maalum utakaohusu ukusanyaji na utupaji wa taka ambapo itawajibika kutenga maeneo maalum ya kukusanya taka, kutoa elimu ya uchambuzi wa aina za taka na kupanga viwango vya ushuru wa kuzoa taka. |
| Wajibu wa kuwa na pipa la Taka | 17. | 1  (2)  (3)  (4) | Ni wajibu wa kila mmiliki wa nyumba au mpangaji au mfanyabiashara kuhakikisha kuwa ana chombo imara chenye mfuniko kwa ajili kuhifadhia taka ngumu kabla hazijachukuliwa kwaajili ya kwenda kutupwa katika eneo lilotengwa kwa ajili ya kuhifadhi taka.  Ni wajibu wa kila mmiliki wa nyumba au mpangaji au mfanyabiashara kuhakikisha kuwa ana chombo imara chenye mfuniko kwa ajili kuhifadhia taka ngumu na kinatumika kwa kazi hiyo, kukitunza na kukilinda.  Ni wajibu wa kila mkazi au mtu yeyote kutunza na kuhifadhi vyombo vya kuhifadhia taka vinavyowekwa na Halmashauri.  Endapo Mfanyabiasha, mpangaji au mmiliki wa nyumba, au taasisi akikutwa hana chombo cha kutunzia taka katika eneo lake basi, mhusika atatozwa kiasi cha faini kulingana na kiasi kilichopangwa na Halmashauri. |
|  |  |  |  |
| Uchambuzi wa taka | 18. | 1 | Taka zote zitachambuliwa na kukusanywa kulingana na makundi, ada ya taka, na sehemu zinakotoka ili kutoa nafasi ya usimamaizi na usafirishaji wa taka ambapo;   1. Taka zilizo na madhara zitatunzwa kwenye chombo cha rangi nyekundu kilichowekwa alama ya *“taka hatarishi”* 2. Taka zilizo na ncha kali zitatunzwa au kuwekwa kwenye vyombo au mifuko ya kipekee na kuwekwa alama ya kutoa tahadhari *“hatari usifungue”* 3. Taka zote zinazoweza kuwa taka rejea zitachambuliwa na kuwekwa kwenye vyombo vitakavyoelekezwa na alama maalum ya *“Recyclable”* |
| Uhifadhi wa taka kutoka viwandani | 19 | (1)  (2) | Halmashauri itaelekeza na kukagua viwanda kama vimetenga na kutumia maeneo maalum ya kukusanya taka ngumu zinazotokana na shughuli za viwandani ambayo yako katika hali ya usafi na yanalindwa dhid ya wadudu, wanyama, na viumbe wanaokula mizoga  Viwanda vinavyozalisha taka vimiminika vitahakikisha kwamba taka vimiminika zinasafishwa ili zisiwe na madhara kwa mazingira na kwa afya na zinahifadhiwa katika maeneo maalum yaliyotengwa kwa ajili ya kuhifadhi maji taka na taka tope kabla ya kusafirishwa kwenda kutupwa katika malambo au maeneo maalum yaliyotengwa. |
| Kutirisha taka vimiminika | 20. |  | Itakuwa ni marufuku kutirirsha au kuelekeza maji taka, taka vimiminika au maji ya mvua kutoka viwandani, majumbani, majengo mengine kwenda kwenye vyanzo vya maji, barabarani, uchochoroni, mtoni, maeneo ya wazi au sehemu yoyote isiyotengwa kuhifadhia maji taka. |
| Ukusanyaji na uzoaji taka katika maeneo yenye mikusanyiko | 21. | (1)  (2) | Halmashauri itasimamia shughuli za ukusanyaji na uzoaji wa taka kutoka katika maeneo ya masoko, asasi, maeneo ya biashara, na maeneo mengine yenye watu wengi ambapo taka zitakusanywa sehemu maalum na kuzolewa kulingana na aina ya taka husika.  Shughuli za ukusanyaji na uzoaji wa taka zinaweza kufanywa na halmshauri au wakala wake kwa kadri watakavyokubaliana. |
| Taka za hospitali | 22. |  | Ukusanyaji na uzoaji wa taka za hospitali na dawa zilizofikia ukomo wa matumizi utafanyika kutokana na taratibu zilizowekwa na Sheria, kanuni na miongozo mbalimbali ya utoaji wa Huduma za Afya. |
| Udhibiti wa taka gesi | 23. |  | Halmashauri itadhibiti uzalishwaji wa taka gesi kwa: -   1. Kutenga maeneo maalum ya ujenzi wa viwanda vinavyozalisha taka gesi eneo lililopo mbali na makazi ya watu 2. Kutoa elimu wa ujenzi wa nyumba za makazi zenye nafasi wazi za kutosheleza kuingiza na kutoa hewa na kupiga marufuku matumizi ya samadi ndani ya nyumba kama nishati ya kupikia. |
| Wachuuzi wa miwa | 24. | (1)  (2) | Itakuwa ni wajibu wa kla mchuuzi wa miwa, matunda au mbogamboga kuhakikisha kuwa ana kifaa maalum cha kuhifadhia maganda au mabki ya bidhaa zake.  Ni marufuku mtu yeyote kufanya biashara ya miwa, matunda ama mbogamboga pembeni mwa barabara au katika maeneo yasiyoruhusiwa. |
| Udhibiti wa taka zinazozalishwa kutoka katika vyombo vya usafri | 25. |  | Magari au mabasi yote yanayobeba abiria yanapaswa: -   1. Kuweka vyombo maalum vya kutupia taka zinazozalishwa na kuwataarifu abiria matumizi ya vifaa hivyo; 2. Kuhakikisha yatakusanya na kutupa taka katika eneo lililotengwa kwa ajili ya ukusanyaji na uzoaji wa taka katika vituo vya mabasi au kama itakavyokuwa imeelekezwa na Halmashauri; 3. Kufahamu kuwa ni marufuku mtu yeyote akiwa ndani ya gari au basi, au chombo chchote cha usafiri kutupa nje kitu chochote au taka; |
| Chukizo au kero | 26 |  | Itakuwa ni marufuku kwa mtu yeyote kuweka au kujenga kitu chochote kinachoweza kusababisha kero au kilicho katika hali ya uchafu ambacho kinaweza kusababisha   1. Madhara kwa maisha ya binadamu, wanyama, au viumbe hai wengine; 2. Adha, kero, chukizo au kelele kwa watu wengine; 3. Magonjwa. |
| Ilani ya kuondoa chukizo au kero | 27. | (1)  (2) | Endapo afisa mwidhiniwa atagundua kuwepo kwa eneo lenye kero ya aina yoyote atamtaka kwa ilani maalum mmiliki wa eneo hilo, mpangaji, mtumiaji au mtu yeyote aliyesababisha kero hiyo kuondoa kero hiyo ndani ya muda utakoanishwa kwenye ilani.  Endapo Halmashauri italazimika kuondoa kero hiyo, gharama za kuondoa kero hiyo zitalipwa na mtu yeyote ambaye ni mpangaji, mmiliki au msimamizi wa eneo hilo kabla au baada ya kuondoa kero hiyo. |
| Utupaji wa taka nyinginezo | 28. |  | Wazalishaji wa taka zinazotokana na madawa ya mifugo na kilimo, kemikali, shughuli za kilimo au aina nyingine yoyote ya taka watakusanya, watazoa au kutupa au kusafirisha taka hizo kwa mujibu wa taratibu zitazowekwa na Halmashauri. |
| Huduma ya maeneo ya kutupa taka | 29. | (1)  (2)  (3) | Halmashauri itatenga, itajenga, na kuendesha maeneo makuu ya kutupa taka (*sanitary land fills),* maeneo ya kutunza taka kwa muda (*transfer statations) na vituo vya kukusanyia taka (collection points)* kabla ya kusafirisha kwenda dampo kuu.  Halmashauri inaweza kumpa wakala au kuingia ubia katika kujenga na kuendesha maeneo ya kutupia taka.  Wamiliki au wapangaji au wakazi wa maeneo ya makazi na biashara watalipia ada ya kukusanya na uzoaji wa taka kwa mujibu wa viwango vitakavyowekwa na kutangazwa na Halmashauri. |
| Zuio la kutupa taka ovyo | 30. |  | Ni marufuku;   1. Kwa mtu yeyote, asasi au kampuni kuzalisha taka na kuzitupa katka maeneo yasiyotengwa kwa ajili ya kutupa taka. 2. Kuteketeza taka kwa kuzichoma moto, au kufukia chini ya ardhi bila kibali cha halmashauri. 3. Kutupa taka kwenye mifereji, mitaro, mito, barabara, au maeno ya wazi. 4. Kutiririsha maji taka na taka vimiminika kwenye mifereji, mitaro, mito, barabara, au maeneo ya wazi. 5. Kufanya baishara au maonesho ya biashara yoyote au shughuli nyingine yoyote katika maeneo ya karibu au ndani au juu ya miferejiau mitaro ya maji, au katika maeneo ya kukusanyia taka, au kwenye Dampo. |
| Zuio la kufanya shughuli katika Dampo | 31. |  | Ni marufuku kwa mtu yeyote, Kampuni au taasisi, au kikundi kufanya shughuli yoyote katika maeneo yaliyotengwa kuwa Dampo isipokuwa kwa kibali maalum kitakachotolewa na Halmashauri. |
|  |  |  | **SEHEMU YA NNE**  **USIMAMIZI WA AFYA YA MAZINGIRA** |
| Usalama wa maji ya kunywa | 32. |  | Ni wajibu wa kila mkazi kuhakikisha kwamba maji yote yanayotumika kwa kunywa ni safi na salama kwa kuyachemsha bila kujali yametoka kwenye chanzo gani cha maji. |
| Usalama wa maji ya visima | 33. |  | Ni wajibu wa kila mmiliki wa kisima kuhakikisha maji ya kisima yamepimwa ili yawe salama kwa matumizi. |
| Utengenezaji, na uuzaji wa vyakula | 34. |  | Ni marufuku kwa mtu yeyote kutengeneza, kuchoma, kupika, kuchemsha au kuuza chakula cha aina yoyote mahali popote au kwenye nyumba yoyote mpaka awe ametimiza masharti na kanuni za afya na amepata kibali kutoka kwa Afisa Afya wa Halmashauri. |
| Uuzaji wa vyakula vilivyopikwa | 35. |  | Ni wajibu wa kila mtu anayeendesha biashara ya vyakula vya kupikwa au kukaangwa kuhakikisha kwamba vyakula hivyo vinahifadhiwa kwenye sanduku lililotengenezwa kwa mbao au kioo kuzuia inzi, vumbi na wadudu waletao madhara kwa afya ya binadamu. |
| Usalama wa vyakula | 36. | (1)  (2) | Ni marufuku kwa mtu yeyote kuuza vyakula visivyopikwa vikiwa vimewekwa chini, vyakula vyote vitatakiwa kuwekwa juu ya meza.  Ni marufuku kupanga vyakula nje ya duka la vyakula |
| Uzuiaji wa shughuli mbalimbali wakati wa magonjwa ya mlipuko | 37. |  | Afisa Mwidhiniwa anaweza kutoa amri ya kuzuia shughuli yoyote isifanyike kama vile utengenezaji wa vyakula, pombe, mijumuiko, sherehe na mikusanyiko yoyote kwa kutangaza kwa njia ya kipaza sauti, maandishi au kupitia vyombo vya habari endapo atakuwa na sababu ya kuamini kwamba shughuli hiyo inaweza kusababisha kuenea kwa magonjwa ya mlipuko na kuleta athari kwa maisha ya binadamu. |
| Ukamataji wakati wa zuio | 38. | (1)  (2)  (3)  (4) | Halmashauri itakuwa na mamlaka ya kumkamata mtu yeyote ambaye atakaidi amri ya zuio la kufanyika kwa shughuli ya uuzaji wa vyakula wakati wa magonjwa ya mlipuko.  Endapo mtu aliyekamatwa alikuwa anauza vyakula ambavyo vinaharibika kwa haraka Halmashauri itaharibu vyakula hivyo.  Bila kuathiri kifungu kidogo cha (1) na (2), endapo vyakula vilivyokamatwa vitakuwa haviharibiki kwa haraka Halmashauri itakuwa na jukumu la kuvihifadhi hadi mwisho wa amri ya zuio.  Halmashauri haitahusika na gharama zozote zitakazotokea isipokuwa kama uharibifu huo utakuwa umesababishwa kwa uzembe wa Afisa wa Halmashauri. |
| Machinjio na maduka ya nyama | 39. |  | Ni wajibu wa kila mmiliki wa duka la kuuzia nyama kuhakikisha kwamba duka lake;   1. Ni jengo la kudumu lililosakafiwa kwa kuwekwa sakafu na ukutani marumaru nyeupe hadi urefu wa futi 6 kutoka usawa wa sakafu, 2. Lina maji safi, na misumeno ya kukatia nyama; 3. Lina kabati ya vioo na jokofu la kuhifadhia nyama na sehemu za mizani; 4. Lina pipa la kuhifadhia takataka; 5. Lina mavazi maalum kwa ajili ya kuendeshea biashara ikiwemo aproni, mabuti meupe na kofia (2). Aidha, Muuzaji yeyote wa nyama atatakiwa kuvaa vazi jeupe pamoja na aproni nyeupe na sharti awe anapima afya kila baada ya miezi sita; |
| Kuchinja na kuuza nyama mahali pasiporuhusiwa | 40. |  | Ni marufuku kwa mtu yeyote kuchinja au kuuza nyama ya aina yoyote katika maeneo yasiyokuwa machinjio au maduka ya nyama au katika maeneo yasiyoruhusiwa na Halmashauri. |
| Uendeshaji wa biashara ya nyumba za kulala wageni na hosteli | 41. | (1)  (2) | Ni wajibu wa kila mmiliki wa nyumba za kulala wageni, hosteli au nyumba za biashara kuhakikisha anapata kibali kutoka Halmashauri kabla hajaanza biashara.  Endapo mmiliki hajakidhi masharti ya kiafya Halmashauri inaweza kuzuia kibali cha kuendesha biashara ya Nyumba za kulala wageni au hosteli mpaka hapo mmiliki atakapokuwa amekidhi masharti yaliyotolewa na Halmashauri. |
| Mahitaji ya nyumba ya wageni na hosteli | 42. |  | Kibali cha kuendesha biashara ya nyumba ya kulala wageni, mgahawa, Hoteli na Hosteli kitatolewa baada ya Halmashauri kujiridhisha kuwa katika majengo hayo kuna; -   1. Mwanga na hewa ya kutosha; 2. Nafasi na vifaa (samani) za kutosha; 3. Mfumo wa uondoshaji wa maji taka na taka ngumu wa kuaminika; 4. Usafi wa jumla wa jengo na vifaa vyake; 5. Vyoo na mabafu kwa jinsia zote; 6. Vifaa vya zima moto; 7. Tanki la kuhifadhia maji safi; 8. Vyoo na bafu vilivyosakafiwa kwa vigae au marumaru na kuta zake zimewekwa vigae kiasi cha futi sita kutoka usawa wa sakafu. 9. Jozi zaidi mbili za mashuka, foronya za mito na magodoro kwa kila kitanda na ziwe na rangi isiyoficha uchafu; 10. Sehemu maalumu ya kufulia na kuanikia nguo; na 11. Stoo na chumba cha kubadilishia nguo kwa ajili ya wafanyakazi |
| Upimaji wa afya | 43. | (1)  (2) | Ni wajibu wa kila Mfanyakazi wa hoteli, gereji, saluni, kiwanda, wazoa taka, vyoo vya umma, mgahawa, baa, bucha sehemu za kuokea mikate, nyumba za kulala wageni, wafagiaji wa barabara na duka la kuuzia pombe kupima afya katika vituo vya Serikali au vituo vya afya vilivyoteuliwa na Halmashauri kila baada ya miezi sita. Ada ya kupima afya itakuwa kiasi cha shilingi elfu tano (5,000/=) kwa kila miezi sita. |
| Uwezo wa kukagua | 44. |  | Afisa Mwidhiniwa atakuwa na uwezo wa kuingia katika jengo lolote muda wowote wakati wa saa za kazi na wakati wowote inapotakiwa kufanyika kwa ukaguzi maalumu kukagua utekelezaji wa Sheria Ndogo hizi. |
| Kufungwa kwa jengo la biashara lisilokidhi masharti ya afya | 45. |  | Afisa Mwidhiniwa atakuwa na uwezo wa kuagiza kufungwa kwa biashara yoyote au jengo ambalo halijakaguliwa au lililokaguliwa na kukutwa limekiuka kanuni na masharti ya afya. |
| Ada ya ukaguzi | 46. |  | Halmashauri itatoza ada ya ukaguzi wa afya kiasi chashilingi Elfu Hamsini (50,000/=) ambayo italipwa kila mwaka kabla ya mwombaji kupewa leseni ya biashara. |
| Muda wa kulipa Ada ya ukaguzi | 47. | (1)  (2) | Ada ya ukaguzi wa afya italipwa kila mwanzo wa mwaka wa fedha wa Serikali yaani mwezi Julai.  Mtu yeyote atakayeshindwa kulipa ada katika kipindi cha miezi miwili baada ya mwaka wa fedha kuanza atawajibika kulipa kiwango hicho pamoja na adhabu ya asilimia hamsini ya kiwango anachodaiwa |
|  |  |  | **SEHEMU YA TANO**  **USIMAMIZI WA VYANZO VYA MAJI** |
| Wajibu wa kulinda na kutunza vyanzo vya maji | 48. | (1)  (2) | Halmashauri itakuwa na wajibu wa;   * 1. Kusimamia na kulinda vyanzo vya maji.   2. Kuchukua hatua kali za kisheria dhidi ya mtu yoyote atakaye haribu chanzo cha maji, kuchafua chanzo cha maji au kushindwa kushiriki katika shughuli za kuhifadhi vyanzo vya maji bila sababu ya msingi.   3. Kupanda miti isiyonyonya maji katika vyanzo vya maji kwa kuzingatia maelekezo ya kitaalamu.     Ni marufuku kwa mtu yeyote: -   1. Kunawa, kuoga au kufulia nguo au kunywesha mifugo karibu au kwenye chanzo cha maji kama vile chemchem, kisima au chanzo kingine chochote cha maji au kunywesha mifugo kwenye chanzo. 2. Kujenga boma la mifugo karibu au kuruhusu mkojo au maji machafu kuelekea kwenye au karibu na chanzo cha maji kwa matumizi ya binadamu. 3. Kufuga mifugo ya aina yoyote bila kibali cha Halmashauri; au kuacha mifugo au kusababisha mifugo kuzurura hovyo mitaani, barabarani au kuchungwa kwenye eneo lolote lisiroruhusiwa. 4. Kuanzisha na kufanya shughuli za aina yoyote ndani ya mita 60 katika maeneo yote oevu na chepechepe. 5. Kulima, kukata miti, kuchunga mifugo katika umbali wa mita 60 toka vyanzo vya maji au kujenga, kufanya jambo lolote linaloharibu kwa namna yoyote chanzo cha maji na hifadhi ya mazingira. 6. Kumiliki eneo la chanzo cha maji cha asili isipokuwa Halmashauri. 7. Kuelekeza mabomba ya maji machafu kwenye Mito, mabwawa, ziwa, visima, mifereji, chemchemi au sehemu yoyote ambayo ni chanzo cha maji kwa ajili ya matumizi ya binadamu na wanyama au viumbe vingine vilivyo hai. 8. Kuunganisha maji ya mvua na maji taka au kutapisha choo na kutiririsha vinyesi vya mifugo au binadamu kwenye chanzo cha maji au mfereji wa maji ya mvua. 9. Kuweka kitu chochote chenye sumu kwenye chanzo cha maji ambayo yanatumiwa na binadamu au kiumbe chochote chenye uhai. |
| Uchafuzi wa vyanzo vya maji | 49. |  | Ni marufuku kwa mtu yeyote, kiwanda, taasisi, shirika kuelekeza mabomba ya maji amchafukwenye mito au mabwawa, ziwa, visima, mifereji, chemichemi, au sehemu yoyote ambayo ni chanzo cha Maji kwa ajili ya matumizi ya binadamu na wanyama au viume vingine vilivyo hai. |
| Uchenjuaji wa madini | 50. |  | Ni marufuku kufanya shughuli za uchenjuaji wa madini au kuweka kitu chochote chenye sumu karibu au ndani ya chanzo cha maji au katika mito au maeneo mengine yanayotumiwa na binadamu au viumbe hai wengine. |
|  |  |  | **SEHEMU YA SITA**  **MASHARTI YA UFUGAJI NA KILIMO** |
| Wajibu wa mfugaji | 51. |  | Ili kutunza na kuhifadhi Mazingira, kila mfugaji atakuwa na wajibu wa;   1. Kufuga idadi ya mifugo kama itavyoamuliwa na Halmashauri 2. Kufuga na kulisha mifugo katika maeneo ya malisho yaliyotengwa na Halmashauri 3. Kupitisha mifugo katiak njia (stock routes) zilizopangwa na kutengwa na Halmashauri 4. Kuwa na kadi ya mifugo itakayoonesha idadi na aina ya mifugo aliyonayo, 5. Kupeleka mifugo katika vituo vya chanjo kama itakavyoamriwa na Halmashauri. 6. Kupeleka mifugo katika majosho kama itakavyoagizwa na Halmashauri. 7. Kuchangia gharama za ukarabati wa majosho kama sehemu ya mchango wake, pale itakapobidi kufanya hivyo, na kwa gharama itakayopendekezwa na Halmashauri. 8. Kuchangia gharama za uboreshaji wa maeneo ya malisho yaliyotengwa na Halmashauri 9. Kuweka alama kwenye mifugo yake (brandingear tags) na katika viungo vya mifugo vinavyopendekezwa ili kutoharibu zao la ngozi 10. Kuhudhuria mafunzo ya ufugaji kama atavyohitajiwa na Halmashauri 11. Kutokata miti kwa lengo la kufukuza mbung’o |
| Masharti ya mfugaji | 52. |  | Ni marufuku kwa mfugaji yeyote;   1. Kuchunga, kulisha, au kunywesha maji mifugo katika maeneo yasiyo tengwa kwa ajili ya kulishai mifugo au katika mashamba 2. Kusafirisha mifugo kwa kiuswaga barabani au kusafirisha au kuhamisha mifugo kutoka eneo moja hadi jingine bila kibali kutoka kwa Halmashauri 3. Kuuza au kununua mifugo katika maeno ambayo siyo mnada, masoko, au magulio ya mifugo yaliyoidhinishwa na Halmashauri; 4. Kufuga mifugo mingi katika eneo dogo. |
| Ufugaji mjini | 53. | (1) | Kila mfugaji wa mifugo au ndege atawajibika kukusanya na kutupa taka zote zitokanazo na wanyama au ndege hao katika maeneo maalum ya kutupa taka. |
|  |  | (2) | Mfugaji atawajibika kufuga idadi maalum ya wanyama atakayoelekezwa na Halmashauri, kuwa na eneo la kulisha kutunza wanyama hao, na kuhakikisha wanafungwa katika eneo la pamoja na si kuzurura hovyo. |
|  |  | (3) | Mfugaji atawajibika kuchukua tahadhari zote muhimu ili kuondoa au kuzuia uwezekano kwa kusababisha kero kwa wakazi wengine wa eneo hilo. |
| Kudhibiti mifugo inayozurura | 54. | (1) | Halmashauri itakamata mifugo au mfugo wowote utakaoonekana unazurura hovyo katika eneo la Hlamashauri ambapo hapajaruhusiwa kuchungia mifugo |
|  |  | (2) | Mifugo au mfugo wowote utakaokamata kwa kuzurura ovyo utalipiwa faini kwa mujibu wa viwango vitakavyoelekezwa na Halmashauri na baada ya kulipa gharama hizo mfugaji atarudishwa mifugo au mgufo wake kwa masharti ya kutorudia kosa. |
|  |  | (3) | Endapo mwenye mifugo au mfugo atashindwa kulipa faini ndani ya muda wa siku saba (7) tangu kukamatwa mfugo au mifugo hiyo, Mkurugenzi wa Halmashauri atakuwa na haki ya: -   1. Kuuza kwa mnada mfugo au mifugo hiyo baada ya kupata idhini ya mahakama; 2. Baada ya mauzo, Mkurugenzi atakata fedha ya faini, gharama za mnada ana ghrama za ulinzi na fedha zitakazobaki atapewa mwenye mifugo; 3. Endapo mfugaji hataonekana ndani ya siku kumi na nne (14) fedha hizo zitaingizwa katika vyanzo vya mapato ya Halmashauri. |
|  |  | (4) | Endapo mwenye mifugo hiyo atakuwa na sababu za msingi za kutofika kwake katika muda wa siku kumi na nne (14) Halmashauri itarudisha fedha hizo za mauzo ya mifugo. |
|  |  | (5) | Halmashauri haitawajibika na ulipaji wa gharama zozote endapo kutatokea kifo cha mfugo au mifugo hiyo kwa sababu zilizo nje ya uwezo wake. |
| Ukaguzi wa mifugo | 55. |  | Halmashauri itafanya ukaguzi wa mifugo kwa kuingia katika nyumba, jengo au zizi lolote wakati wowote kwa madhumuni ya kukagua na kuhesabu idadi ya mifugo iliyomo katika nyumba, jengo au zizi hilo. |
| Wajibu wa Halmashauri |  | (1)  (2) | Halmashauri itakuwa na wajibu wa kutenga maeneo maalum kwa ajili ya: -   1. Malisho kwa kuzingatia idaid y mifugo ndani ya eneo la Halmashauri 2. Njia maalum ya kupitisha mifugo kwenda na kurudi kutoka malishoni au minadani   Halmashauri itafanya sensa ya mifugo na kutoa kadi za mifugo itakayoonesha idadi na aina ya mifugo |
| Taratibu za kilimo | 56. |  | Mtu atakayetaka kuendesha shughuli za kilimo katika eneo la Halmashauri atatakiwa kuzingatia taratibu za kilimo kama zitakavyotolewa na Halmashauri. |
| Kuotesha mimea mirefu katika maeneo ya makazi | 57. |  | Ni marufuku kwa mtu yeyote kupanda au kuotesha mazao au mimea mirefu isipokuwa miti katika maeneo ya mjini pamoja na maeneo mengine yaliyozuiliwa na Halmashauri |
| Masharti kwa mkulima | 58. | (1)  (2)  (3)  (4) | Ni marufuku kwa mtu yeyote kulima katika sehemu za miteremko, karibu au katika vyanzo vya maji au maeneo oevu yaliyotengwa, kandokando au kwenye kingo za mito, mabwawa na ziwa au kufanya jambo lolote litakalohatarisha au kuleta uharibifu wa Mazingira katika maeneo hayo.  Ni marufuku kwa mtu yeyote kutumia ardhi iliyotengwa kwa ajili ya kilimo kwa kufanya jambo lingine kinyume na kilimo;  Ni marufuku kwa mtu yeyote kusafisha shamba kwa ajili ya kilimo kwa njia ya kuchoma moto isipokuwa kwa kibali maalum cha maandishi kutoka kwa Halmashauri  Ni wajibu wa Halmashauri kusimamia shughuli za Kilimo na kuhakikisha kuwa inazuia kilimo cha kuhamahama na kuhimiza kilimo cha mzunguko (crops rotation) |
| Matumizi ya viuatilifu | 59. |  | Halmashauri kwa kushirikiana na mamlaka husika za udhibiti wa viuatilifu zitaelekeza matumizi sahihi ya viuatilifu hivyo, na kufanya ukaguzi ili kubaini viuatilifu ambavyo si rafiki kwa mazingira. |
|  |  |  | **SEHEMU YA SABA**  **HIFADHI YA MISITU** |
| Uhifadhi wa uoto wa asili | 60. | (1)  (2) | Halmashauri itakuwa na wajibu wa kutenga na kuyatunza maeneo maalum kwaajili ya hifadhi za misitu, uoto wa asili na viumbe hai wengine.  Endapo maeneo hayo yatakuwa yameharibiwa, Halmashauri itahakikisha kuwa inarudisha hali yake ya kawaida kwa kupanda miti au kutoendelea kuharibu mazingira na kuwezesha uoto urudi katika hali yake. |
| Kuchoma au kusababisha moto | 61. | (1)  (2)  (3) | Ni marufuku kwa mtu yoyote: -   1. Kuchoma moto kwa namna yoyote ile katika eneo la Halmashauri; 2. Kuchoma moto taka ndani ya eneo la Halmashauri; au 3. Kuandaa shamba au kusafisha eneo lolote kwa njia ya kuchoma moto.   Iwapo moto mkubwa utatokea katika eneo la Halmashauri, kiongozi wa eneo husika atawajibika kutoa ishara ya hatari kwa kutumia njia iliyozoeleka na kuhamasisha wakazi wa eneo hilo kwenda kuzima moto huo.  Kila mkazi wa eneo hilo atawajibika kushiriki katika zoezi la kuzima moto huo endapo atatakiwa kufanya hivyo na kama atashindwa kushiriki katika zoezi la kuzima moto bila sababu za msingi atakuwa ametenda kosa. |
| Uchafuzi wa anga hewa kwa moshi | 62. |  | Ni marufuku kwa mtu yoyote, mfanyabiashara, hospitali, taasisi, kaya, jengo au shughuli za viwanda kuchafua anga hewa “Air pollution” kwa kuachilia moshi angani unaoweza kuleta madhara kwa binadamu, mimea na viumbe hai. |
| Ukataji miti | 63. | (1)  (2)  (3)  (4) | Ni marufuku kwa mtu yeyote kukata miti katika eneo la Halmashauri kwa ajili ya matumizi ya aina yoyote bila kupata kibali.  Halmashauri itatakiwa kuhakiki kama miti inayovunwa imekomaa na inafaa kwa ajili ya matumizi.  Ni marufuku kwa mtu yeyote kuvuna miti katika msitu ambao umehifadhiwa kwa ajili ya viumbe maalumu ambao ni rasilimali ya Taifa.    Bila kuathiri kifungu kidogo cha (1) kibali hicho kitatolewa kwa mhusika baada ya kulipa ada ya Tshs. 50,000/= na kitadumu kwa muda wa miezi sita tangu siku ya kutolewa, na endapo anaetaka kukata miti atataka kuendele na zoezi la kukata miti katika maeneo ya Halmashauri, atatkiwa kuomba kibali kingine kutoka Halmashauri. |
| Wajibu wa kupanda miti | 64. | (1)  (2) | Ni wajibu wa kila mkazi wa Halmashauri kupanda na kutunza miti katika eneo lake, makazi yake au shamba au mashamba anayoyamiliki.  Kila mmiliki wa jengo la makazi au biashara atawajibika kutunza na kupanda miti katika eneo hilo kama inavyofafanuliwa katika Jedwali la tatu la Sheria Ndogo hii. |
| Uhifadhi na utunzaji wa bustani za Halmashauri | 65. |  | Ni marufuku kwa mtu yeyote kufanya biashara yoyote au kujenga chochote katika eneo la bustani zote za Halmashauri |
| Ushirikishwaji wa jamii katika uifadhi na utunzaji wa mazingira | 66. |  | Mkurugenzi anaweza kutoa kibali kwa mtu yeyote, taasisi, kikundi binafsi au asasi ya kiraia, ndani ya Halmashauri katika ngazi ya Mtaa, Kata au Wilaya katika kuboresha bustani, eneo la wazi, kusimamia uhifadhi na usimamizi wa mazingira. |
| Tathmini ya athari kwa Mazingira na jamii | 67. | (1)  (2) | Miradi yote inayotekelezwa ndani ya Halmashauri haitaendelezwa bila kufanyiwa tathmini ya athari ya mazingira.  Kila mpendekezaji wa mradi atawajibika kulipa Halmashauri asilimia kumi (10%) ya gharama ya tathimini ya athari za mazingira kama ada ya ukaguzi na usimamizi wa mradi husika |
| Makosa yanayotokana na uharifu wa misitu | 68. |  | Mtu yeyote atakuwa ametenda kosa ikiwa: -   1. Atachoma misitu au kusababisha bila ya kibali’ 2. Atashindwa kushiriki katika kuzima moto; 3. Atavuna mazao ya miti katika misitu iliyohifadhiwa bila kibali; 4. Atachoma mkaa na kukata kuni bila kibali; 5. Atafyeka nyasi, kung’oa visiki kwenye misitu bila kibali; 6. Atachunga mifugo kwenye eneo lolote lililopandwa miti au misitu iliyohifadhiwa kama bustani ya mtu; 7. Atakata miti au kuchungia mifugo kwenye miti iliyopandwa kwa ajili ya kuzuia mmomonyoko wa udongo au kinga upepo; 8. Atabandua magome ya miti kwa ajili ya kueneza vilindo, mzinga na vitu vingine bila ya kuwa na vibali; au 9. Atalima au kukata miti katika vyanzo vya maji, milima, kando ya njia, makorongo na sehemu nyingine zozote zinazohifadhiwa ili kupunguza mmomonyoko wa udongo. |
|  |  |  | **SEHEMU YA NANE**  **MAKOSA** |
| Makosa na Adhabu | 69. |  | Mtu yeyote atakuwa ametenda kosa endapo;   1. Atamzuia au kujaribu kumzuia au atamshawishi mtu au kundi la watu kumzuia Afisa Mwidhiniwa asitekeleze wajibu wake chini ya Sheria Ndogo hii; 2. Atamwaga au kutupa taka barabarani, mtaro wa maji ya mvua, uchochoroni, au mahali popote hadharani au katika eneo lolote lisiloruhusiwa; 3. Atapika vyakula pembezoni mwa barabara au nje ya majengo mengine. 4. Atauza vyakula maeneo yasiyo rasmi na kushindwa kuhifadhi chakula kwenye kabati safi lililofunikwa na lenye kioo; 5. Ataacha chombo cha Usafiri katika hali ya uchafu; 6. Ataendesha shughuli za viwanda katika maeneo ya wazi, makazi, barabarani, uchochoroni, au katika maeneo yasiyotengwa kwa shughuli hizo bila kuzingatia taratibu za mipango miji; 7. Ataenda haja ndogo au kubwa hovyo barabarani, uchochoroni, upenuni au mahali popote ambapo si chooni; au 8. Ataingiza katika eneo la Halmashauri au atasafirisha mifugo ndani au nje ya eneo la Halmashauri bila kibali; 9. Atalisha mifugo katika maeneo yasiyoruhusiwa; 10. Atafuga mifugo zaidi ya idadi iliyoruhusiwa; 11. Atashindwa kufanya usafi katika nyumba, jengo, au zizi analotumia kufugia mifugo an ndege; 12. Atakiuka mashartiya kilimo kwa kulimaa katika miteremko, vyanzo vya maji, kingo za mito na maziwa, kutumia viuatilifu visivyoruhusiwa kisheria, au atafanya shughuli za kilimo katika maeneo ya malisho ya mifugo au eneo jingine lolote lisiloruhusiwa; 13. Atatupa taka kwenye mitaro, barabarani, hifadhi ya barabara, vichaka au katika eneo lolote lisiloruhusiwa; 14. Bila kuwa na sababu ya msingi atashindwa kushiriki katika siku ya usafi na Mazingira iliyopangwa na Halmashauri; 15. Kwa makusudi ataharibu vyanzo vya maji au kushindwa kushiriki katika shughuli za kuhifadhi vyanzo vya maji; 16. Atachafua kwa namna yoyote au kuweka sumu, kemikali au madawa ya aina yoyote kwa namna yoyote ambayo ni hatari kwa afya ya binadamuna viumbe hai wengine katika vyanzo vya maji au miundombinu ya maji; 17. Atachoma au kusababisha moto, atasafisha shamba atachoma takataka bila kibali; 18. Atavuna mazao ya misitu katka misitu iliyohifadhiwa na isiyohifadhiwa bila kibali; au 19. takata mti, miti au kung’oa visiki au kuchoma mkaa na kukata kuni au kubangua magome ya miti bila kibali katika maeneo ya hifadh au eneo lolote lisilo ruhusiwa bila kibali cha Halmashauri; 20. Atatupa taka hovyo, kutiririsha maji machafu, kuosha magari au mitambo au kufanya jambo jingine lolote linaloweza kusababisha kero, adha au chukizo kwa watu wengine au kuharibu Mazingira; 21. Ataendesha shughuli za kiwanda au viwanda vidogo, karakana, mashine za kusaga na kukoboa nafaka mashine za kuranda mbao katika makazi ya watu bila kuzingatia taratibu za Mipango Miji atakuwa ametenda kosa; 22. Atachinja na kuuza nyama ya aina yoyote katika eneo yasiyokuwa machinjio au maduka ya nyama; 23. Atakwenda kinyume cha masharti yoyote yaliyopo katika Sheria Ndogo hii. |
| Kufifilisha kosa | 70. |  | Mkurugenzi atakuwa na uwezo wa kufifilisha kosa kwa kumtoza faini mtu yeyote aliyetenda kosa kwa mujibu wa Sheria Ndogo hizi, kiasi kisichozidi shilingi Laki Tatu (Tsh.300, 000/=) iwapo mkosaji atakiri kosa kwa hiari na kuwa tayari kujaza fomu maalum iliyoambatishwa kwenye Jedwali la nne la Sheria Ndogo hii. |
| Adhabu | 71. |  | Mtu yeyote atakayekiuka masharti ya Sheria Ndogo hii atakuwa ametenda kosa na iwapo atapatikana na hatia kama hakuna adhabu maalumu iliyoainishwa katika kifungu kilichokiukwa atatozwa faini isiyozidi shilingi Laki Tatu (Tsh. 300,000) au kutumikia kifungo kisichozidi miezi Kumi na Mbili (12) au adhabu zote mbili kwa pamoja yaani faini na kifungo |
| Kufutwa kwa Tangazo la Serikali na 354 la tarehe 15/9/2017 | 72. |  | Sheria ndogo hizi zinafuta utumikaji wa tangazo la Serikali Na. 354 la tarehe 15/09/2017 Sheria Ndogo za (Usafi na Hifadhi ya Mazingira) za Halmashauri ya Jiji la Mwanza za Mwaka 2017 |

**JEDWALI LA KWANZA**

**Limetungwa Chini ya Kifungu cha 13**

1. **ADA/GHARAMA ZA KUZOA TAKA NGUMU.**

|  |  |  |  |  |  |
| --- | --- | --- | --- | --- | --- |
| **Na.** | **AINA YA MZALISHAJI** | **KIWANGO PENDEKEZWA CHA ADA KWA KANDA KWA MWEZI** | | | |
|  |  | **NYAMAGANA**  **PAMBA, MIRONGO, ISAMILO, MBUGANI,** | **ISAMILO, MIRONGO, MBUGANI, MABATINI, NYEGEZI, MHANDU, MKOLANI,** | **IGOGO, MKUYUNI, BUTIMBA, BUHONGWA, IGOMA, MABATINI, MAHINA** | **LWANHIMA, KISHIRI, LUCHELELE** |
| 1. | Makazi kwa Familia | 15,000.00 | 10,000.00 | 5,000.00 | 3,000.00 |
| 2 | Hostel (Mpangaji/Makazi) | 15,000.00 | 10,000.00 | 5,000.00 | 3,000.00 |
| 3. | Hostel( kwa chumba) | 5,000.00 | 5,000.00 | 5,000.00 | 3,000.00 |
| 4. | Nyumba ya kulala wageni | 100,000.00 | 80,000 | 100,000.00 | 100,000.00 |
| 5. | Nyumba ya kupangisha Beach Manangement Unit ( apartments) kila kaya/familia | 20,000.00 | 15,000 | 10,000 | 5000 |
| 6. | Ofisi |  |  |  |  |
| 7 | \*Ofisi 01 – 10 Wafanyakazi | 60,000 | 40,000 | 30,000 | 20,000 |
| 8 | \*Ofisi 11 – 50 Wafanyakazi | 120,000 | 120,000 | 120,000 | 90,000 |
| 9 | \*Ofisi 51 – 100 Wafanyakazi | 240,000 | 240,000 | 240,000 | 200,000 |
| 10 | \*Ofisi 101 – na zaidi wafanyakazi | 500,000 | 400,000 | 400,000 | 200,000 |
|  | **BENKI/HUDUMA ZA KIFEDHA** | | | | |
| 11 | Benki za biashara | 300,000 | 300,000 | 300,000 | 300,000 |
| 12 | Duka la kubadilisha fedha | 200,000 | 200,000 | 200,000 | 200,000 |
| 13 | ATM | 50,000 | 30,000 | 20,000 | 15,000 |
| 14 | Mawakala wa huduma za fedha | 50,000 | 40,000 | 30,000 | 20,000 |
|  | **HUDUMA ZA CHAKULA NA VINYWAJI** | | | | |
| 15 | Sehemu ya kutengeneza chai na vitafunwa ( tea rooms and snacks ,soft drinks) | 80,000.00 | 60,000.00 | 40,000.00 | 20,000.00 |
| 16 | Cafes (food, snack & soft drinks | 90,000.00 | 80,000.00 | 50,000.00 | 20,000.00 |
| 17 | Duka la kuuza vyakula na vinywaji | 40,000.00 | 30,000.00 | 25,000.00 | 20,000.00 |
| 18 | Baa( Pombe) vinywaji baridi na vinywaji vikali | 50,000 | 40,000 | 30,000 | 20,000 |
| 19 | Baa na mgahawa | 80,000 | 60,000 | 40,000 | 30,000 |
| 20 | Baa na nyumba ya kulala wageni | 80,000 | 60,000 | 40,000 | 30,000 |
| 21 | Baa, Nyumba ya kulala wageni na Ukumbi wa Starehe | 150,000 | 100,000 | 60,000 | 40,000 |
| 22 | Baa na Ukumbi wa Starehe | 100,000 | 80,000 | 50,000 | 30,000 |
| 23 | Baa, Ukumbi wa Starehe na Mgahawa | 150,000 | 100,000 | 75,000 | 50,000 |
| 24 | Duka la kuuza “Ice Cream” | 40,000 | 30,000 | 20,000 | 15,000 |
| 25 | **Hoteli** |  |  |  |  |
|  | 01 – 10 Vyumba | 150,000 | 100,000 | 75,000 | 50,000 |
|  | 11 – 20 vyumba | 200,000 | 150,000 | 100,000 | 75,000 |
|  | 21 – 100 vyumba | 250,000 | 200,000 | 150,000 | 100,000 |
|  | 101 – zaidi | 300,000 | 250,000 | 200,000 | 150,000 |
| 26 | Bucha ya Nyama na Samaki Wabichi | 25,000 | 20,000 | 15,000 | 10,000 |
|  | **MADUKA** | | | | |
| 27 | Duka la jumla na Rejareja | 25,000 | 20,000 | 15,000 | 10,000 |
| 28 | Vyakula na bidhaa mchanganyiko Jumla | 40,000 | 30,000 | 20,000 | 15,000 |
| 29 | Duka la Nguo/Viatu, Mabegi | 30,000 | 20,000 | 15,000 | 10,000 |
| 30 | Duka la magodoro | 50,000 | 40,000 | 30,000 | 20,000 |
| 31 | Duka la vyombo | 30,000 | 20,000 | 15,000 | 10,000 |
| 32 | Duka la vifaa vya baiskeli | 30,000 | 20,000 | 15,000 | 10,000 |
| 33 | Vifaa vya umeme (Electronic & electrical appliances | 30,000 | 20,000 | 15,000 | 10,000 |
| 34 | Vifaa vya Ujenzi (hardware) | 30,000 | 20,000 | 15,000 | 10,000 |
| 35 | Stores | 30,000 | 20,000 | 15,000 | 10,000 |
| 36 | Ghala ya Bidhaa(Warehouse) | 50,000 | 50,000 | 50,000 | 50,000 |
| 37 | Vitabu, Shajara na vitu vya zawadi | 30,000 | 20,000 | 15,000 | 7500 |
| 38 | Sonara na vipodozi (Jewelry & Machinery) | 25,000 | 20,000 | 15,000 | 10,000 |
| 39 | Duka la Samani (Furniture & Machinery) | 50,000 | 40,000 | 30,000 | 20,000 |
| 40. | Duka la vifaa vya michezo | 50,000 | 40,000 | 30,000 | 20,000 |
| 41 | Vinywaji na Pombe kali (Beverages and Liquor stores) | 30,000 | 20,000 | 15,000 | 10,000 |
| 42 | Vipuri na vifaa (Spare parts tools) | 50,000 | 40,000 | 30,000 | 20,000 |
| 43 | Duka la vilainishi | 40,000 | 30,000 | 20,000 | 15,000 |
| 44 | Duka la Pikipiki, Bajaji | 100,000 | 100,000 | 50,000 | 40,000 |
| 45 | Duka la vifaa Chakavu (junk shops) | 50,000 | 40,000 | 30,000 | 20,000 |
| 46 | E waste ( vifaa chakavu vya kielektroniki mf kompyuta, simu, television batteries | 200,000. | 200,000. | 200,000. | 200,000. |
| 47 | Pembejeo za Kilimo na Mifugo | 40,000 | 30,000 | 20,000 | 15,000 |
| 48 | Duka la vifaa vya uvuvi | 50,000 | 40,000 | 30,000 | 20,000 |
| 49 | Duka la rejareja | 30,000 | 20,000 | 15,000 | 10,000 |
|  | **KARAKANA NA VIWANDA** | | | | |
| 50 | Karakana ya magari (Motor garages) | 150,000 | 150,000 | 150,000 | 100,000 |
| 51 | Karakana ya Bajaji na Pikipiki | 50,000 | 40,000 | 30,000 | 20,000 |
| 52 | Shughuli za Vioo/aluminium ( glass work) | 150,000 | 150,000 | 150,000 | 100,000 |
| 53 | Mchapishaji (Printers) | 30,000 | 25,000 | 20,000 | 15,000 |
| 54 | Mashine ya mbao kwa ujazo wa mita 1(saw mills per M3) | 20,000 | 20,000 | 20,000 | 15,000 |
| 55 | Viwanda | 200,000 | 200,000 | 200,000 | 200,000 |
| 56 | Umeme na matengenezo ya electrical na electronic repair | 25,000 | 20,000 | 15,000 | 10,000 |
| 57 | Magurudumu na matengenezo | 30,000 | 20,000 | 20,000 | 15,000 |
|  | **BIASHARA NDOGO NA SEKTA ISIYO RASMI** | | | | |
| 58 | Fundi cherehani | 25,000 | 20,000 | 15,000 | 10,000 |
| 59 | Selemala | 25,000 | 20,000 | 15,000 | 10,000 |
| 60 | Fundi viatu (cobier/shoe repair) | 20,000 | 15,000 | 10,000 | 5000 |
| 61 | Saluni ya nywele | 30,000 | 25,000 | 20,000 | 15,000 |
| 62 | Dobi and dry cleaner | 50,000 | 30,000 | 30,000 | 20,000 |
| 63 | Genge kwa meza moja | 15,000 | 10,000 | 5000 | 5000 |
| 64 | Huduma ya shajara | 25,000 | 20,000 | 15,000 | 10,000 |
| 65 | Huduma za ‘’Internet’’ | 20,000 | 15,000 | 10,000 | 5000 |
|  | **HUDUMA ZA AFYA (Taka zisizokuwa za hatari)** | | | | |
| 66 | Duka la dawa baridi | 30,000 | 25,000 | 20,000 | 15,000 |
| 67 | Maabara ya vipimo binafsi | 25,000 | 20,000 | 15,000 | 10,000 |
| 68 | Zahanati binafsi | 50,000 | 40,000 | 30,000 | 20,000 |
| 69 | Madawa asilia | 20,000 | 15,000 | 10,000 | 5000 |
| 70 | Hospital binafsi | 300,000 | 300,000 | 300,000 | 200,000 |
| 71 | **TAASISI ZA MAFUNZO; (KITUO CHA KULELEA WATOTO, SHULE ZA KUTWA NA VYUO BINAFSI)** | | | | |
|  | 01 – 200 wanafunzi | 50,000 | 40,000 | 30,000 | 20,000 |
|  | 101 – 500 wanafunzi | 100,000 | 80,000 | 50,000 | 30,000 |
|  | 501 – 1,000 wanafunzi | 200,000 | 150,000 | 100,000 | 75,000 |
|  | 1001 – zaidi ya wanafunzi | 450,000 | 400,000 | 350,000 | 300,000 |
|  | Vyuo vya mafunzo ya udereva | 100,000 | 80,000 | 60,000 | 40,000 |
| 72 | **SHULE ZA KUTWA ZA BINAFSI/SERIKALI** | | | | |
|  | 01 – 200 Wanafunzi | 100,000 | 75,000 | 50,000 | 40,000 |
|  | 101 - 500 Wanafunzi | 150,000 | 100,000 | 75,000 | 50,000 |
|  | 501 – 1,000 Wanafunzi | 250,000 | 200,000 | 150,000 | 100,000 |
|  | 1001 – zaidi ya wanafunzi | 450,000 | 400,000 | 350,000 | 300,000 |
|  | **VITUO VYA MAFUTA** | | | | |
| 73 | Kituo kikubwa cha mafuta | 150,000 | 150,000 | 150,000 | 150,000 |
| 74 | Kituo kidogo cha mafuta | 100,000 | 100,000 | 100,000 | 100,000 |
| 75 | Kituo cha mafuta ya taa | 20,000 | 20,000 | 20,000 | 15,000 |
| 76 | Kituo cha kuuzia gesi | 30,000 | 20,000 | 20,000 | 15,000 |
| 77 | Kibanda cha kuuzia mkaa | 150,000 | 100,000 | 75,000 | 50,000 |
|  | **HUDUMA NYINGINEZO** | | | | |
| 78 | Jumba la starehe na klabu | 250,000 | 200,000 | 150,000 | 100,000 |
| 79 | Ofisi za ulinzi | 40,000 | 30,000 | 20,000 | 15,000 |
| 80 | Kituo cha taxi kwa mwezi | 20,000 | 20,000 | 15,000 | 10,000 |
| 81 | Kituo cha Pikipiki/Bajaji | 20,000 | 20,000 | 20,000 | 20,000 |
| 82 | Kituo cha basi kwa mwezi kila ofisi | 25,000 | 20,000 | 15000 | 10,000 |
| 83 | Kituo cha daladala (Kila gari, kwa kila siku) | 250 | 250 | 250 | 250 |
| 84 | Lori la mizigo kushusha (eneo rasmi kwa tripu moja) | 25,000 | 20,000 | 15,000 | 10,000 |
| 85 | Kampuni ya simu kwa mnara wa mawasiliano ( Mobile – Phone companies/ per booster power (mnara) | 150,000 | 100,000 | 50,000 | 30,000 |
| 86 | Duka la simu/vifaa vya Simu | 50,000 | 40,000 | 30,000 | 20,000 |
| 87 | Fundi Simu | 20,000 | 20,000 | 15,000 | 10,000 |
| 88 | Maeneo ya Vyuma chakavu na Plastiki | 100,000 | 100,000 | 80,000 | 60,000 |
| 89 | Ofisi za Kubeti/Michezo ya Kubahatisha | 30,000 | 20,000 | 15,000 | 10,000 |
| 90 | Kituo cha transfoma ya umeme (electric transformer stations) | 100,000 | 80,000 | 60,000 | 40,000 |
| 91 | Biashara ya Vyoo na Bafu | 50,000 | 40,000 | 30,000 | 20,000 |
|  | **TAKA ZENYE UJAZO MKUBWA (BULKY AND BUNDLE WASTE)** | | | | |
| 92 | Taka za bustani kwa mita mraba mmoja (M3) | 50,000 | 40,000 | 30,000 | 20,000 |
| 93 | Taka za kiwandani kwa kilo | 30,000 | 30,000 | 30,000 | 30,000 |
| 94 | Taka za masoko kwa tani | 50,000 | 50,000 | 50,000 | 50,000 |
| 95 | Taka za Biashara (supermarkets) | 100,000 | 80,000 | 60,000 | 40,000 |
| 96 | Taka za Biashara (Mini – Supermarkets) | 50,000 | 40,000 | 30,000 | 20,000 |
| 97 | Taka za uvunjaji jengo kwa tani moja (Demolition Debris per ton) | 50,000 | 40,000 | 30,000 | 20,000 |
| 98 | Taka za maganda ya miwa na nanasi na ndizi | 30,000 | 20,000 | 10,000 | 10,000 |
| 99 | Taka za aina ya ya tope kwa mita za mraba mmoja(M3) | 50,000 | 40,000 | 30,000 | 20,000 |

1. ADA NA GHARAMA YA TAKA ZINGINEZO

|  |  |  |
| --- | --- | --- |
| Na. | Aina ya taka | Ada |
| 100 | **Taka maalum – vioo vya magari vioo vya madirisha mabaki ya alminium** | Tshs. 3000/= kwa kilo |
| 101 | **Gharama za utupaji taka dampo** | Tshs 1000/= kwa kilo |
| 102 | **Taka hatarishi** | Tshs 15,000/= kwa tani |
| 103 | **Gharama za kutupa taka hatarishi kwenye dampo nje za zile za hospitali zikijumlisha mabaki ya udongo toka maabara za madini, asbestos materials** | Tshs. 500,000/= kwa tani |
| 104 | **Taka za vimiminika toka viwandani** | Tshs. 1000 kwa lita |

JEDWALI LA NNE

HATI YA KUKIRI NA KUFIFISHA KOSA

(Limetungwa kwa chini ya kifungu cha 13)

Mimi ……………………………………. Mkazi wa Mkoa wa……………..nakiri kwa hiari yangu mwenyewe mbele ya ……………………………….……ambaye ni Mkurugenzi wa Halmashauri ya Jiji la Mwanza kwamba mnamo tarehe ………Mwezi………..Mwaka…………nilitenda kosa la kukiuka masharti ya Sheria Ndogo hii ya Afya na Usimamizi wa Mazingira ya Halmashauri ya Jiji la Mwanza ya mwaka 2024.

Kwa mamlaka aliyopewa Mkurugenzi wa Halmashauri ya Jiji, niko tayari kulipa kiasi cha shilingi………………kama faini ninayodaiwa.

**NATHIBITISHA KWAMBA MAELEZO HAPO JUU NI YA KWELI NA NIMEYATOA KWA HIARI YANGU KADRI YA UFAHAMU WANGU**

Leo tarehe………………. ya ……………. Mwaka………….

Jina: ……………………………………..

Saini: ……………………………………

**Mbele ya: (Afisa aliyemkamata mtenda kosa)**

Jina: ……………...…...……………………….

Saini: …………………………….……………

Cheo: ………………………….………………

Saini: ……………..……………...……………

Lakiri ya Halmashauri ya Jiji la Mwanza imebandikwa kwenye Sheria Ndogo hizi kufuatia azimio lililopitishwa katika kikao cha Baraza la Madiwani la Halmashauri ya Jiji la Mwanza kilichofanyika Tarehe …….. mwezi ……….. mwaka 2024 na kushuhudiwa Lakiri hiyo ikibandikwa mbele ya:-

kiomoni kiburwa kibamba

Mkurugenzi

*Halmashauri ya Jiji la Mwanza*

Sima Constantine Sima

Mstahiki Meya

*Halmashauri ya Jiji la Mwanza*

**NAKUBALI**

DODOMA, MOHAMED OMAR MCHENGERWA (Mb.),

…………..……, 2024 *Waziri wa Nchi ofisi ya Rais TAMISEMI*